19. Anlægsbevilling til miljøforanstaltninger på kunstgræsbanen i 
Hinnerup 
Tidl. politisk behandling
Forventet sagsgang
KF-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 2 mio. kr. til 
miljøforanstaltninger på kunstgræsbanen i Hinnerup. 
Byrådet besluttede i forbindelse med budget 2025-28 (A-232ny) at afsætte 2 mio. kr. til 
tilskud til miljøforanstaltninger ved kunstgræsbanen i Hinnerup. Foranstaltningerne skal 
etableres i forbindelse med at HOG’s Støtteforening skal udskifte kunstgræstæppet. 
Byrådet besluttede desuden, at der samtidigt skal findes en løsning på udfordringer med 
vand på kunstgræsbanen fra et kildespring på skråningen ved siden af 
kunstgræsbanen, som skal finansieres af det afsatte beløb. Planen skulle præsenteres 
for Kultur og Fritidsudvalget samt Teknik og Miljøudvalget i første halvår 2025. 
Med baggrund heri er der udarbejdet en samlet plan for håndtering af miljøforholdene 
og udskiftning af kunstgræstæppet i samarbejde med HOG’s Støtteforening. 
Kunstgræsbanen i Hinnerup er oprindeligt etableret uden de miljøforanstaltninger, der 
gælder for kunstgræsbaner i dag. HOG’s Støtteforening, der ejer kunstgræsbanen, skal 
derfor etablere miljøforanstaltninger, der sikrer rensning af vandet fra banen senest 1. 
januar 2026 jf. foreningens tilslutningstilladelse. Tidspunktet falder sammen med at 
Støtteforeningen skal udskifte kunstgræstæppet, der trænger til udskiftning efter 13 års 
brug. 
HOG’s Støtteforening og forvaltningen har udarbejdet en samlet plan for projekterne i 
samarbejde med en ekstern konsulent. Den samlede plan for miljøforanstaltningerne, 
udskiftningen af kunstgræstæppet mv. består af følgende: 

Ulrik Lassen udskiftes til nyt kunstgræstæppe med gummigranulat, enten 
FIFA Quality eller FIFA Quality Pro. Hvis det er muligt, genanvendes granulat fra 
den eksisterende bane til senere gen-infill. Shockpadden (stødabsorberende 
underlag) forventes at kunne genbruges, evt. med småreparationer. 

Miljøforanstaltningerne omfatter etablering af et tørt forsinkelsesbassin (der har 
kapacitet til at håndtere en 5-års regnhændelse) og flere tilhørende brønde. 
Drænsystemet eftergås med henblik på at sikre korrekt opsamling af 
overfladevandet, der ledes til bassinet. 

Der etableres afværgeforanstaltninger svarende til en kunstgræsbane i Silkeborg, 
også kaldet Silkeborgbanen. Se mere på Silkeborgbanen.dk Foranstaltningerne 
skal sikre, at gummigranulatet bliver på kunstgræsbanen. Der etableres ny 
[adresse]: EMN-2021-00683
Dok-ID: 3899685
Sagsbehandler: habh
Byrådet
24. juni 2025 19.00
spillersluse/adgang (den eksisterende lukkes), og der monteres granulatværn på 
hegnet og granualatsikring for maskinadgangen. 

Udfordringer med vand fra kildespringet forventes håndteret ved enten at etablere 
en rende i filtergrus eller ved etablering af vertikale dræn langs kunstgræsbanen. 
Vandet fra kildespringet holdes adskilt fra vandet på kunstgræsbanen. 
En illustration af det samlede projekt vedr. miljøforanstaltninger til kunstgræsbanen i 
Hinnerup er vedlagt som bilag. 
HOG arbejder på nuværende tidspunkt på et projekt ”Sportspark” på den kommunale 
grusbane ved siden af kunstgræsbanen. Sportspark projektet består af stier, natur-
opholdsområder, skaterområde mv., som vil kunne fungere som samlingssted for HOG 
og byen. HOG’s Støtteforening har i forvejen etableret en teknikbane, multibane og 
goalbox i området. 
Kultur- og Fritidsudvalget har tilkendegivet, at Sportspark-projektet kan indtænkes i 
projektet med miljøforanstaltninger i det omfang, det ikke medfører forsinkelse eller 
fordyrer etableringen af miljøforanstaltningerne. Placeringen og udformningen af 
forsinkelsesbassinet er valgt således, at det er i tråd med Sportspark-projektet. Det 
forventes, at overskudsjord fra bassinet kan anvendes til bearbejdning af terrænet, som 
led i Sportspark-projektet. Løsningerne medfører ikke forsinkelse eller fordyrelse.  
Miljøforanstaltningerne koordineres med anlægsprojektet genopretning af boldbaner fra 
Budget 2022-25, hvor Byrådet afsatte i alt 6 mio. kr. i perioden til genopretning af 
boldbanerne i [adresse], primært til drænopgaver på boldbanerne. Byrådet 
godkendte udmøntningen og anlægsbevillingen på mødet 26. november 2024. På 
idrætsanlægget ved [adresse] skal der udskiftes et hoveddræn langs 
boldbanerne. 
Miljøforanstaltningerne 
vedrørende 
kunstgræsbanen, 
herunder 
afværge-
foranstaltninger og håndtering af kildespring, forventes at blive udbudt som en samlet 
entreprise. Entreprisen har to bygherrer, da der både udføres en kommunal og en 
foreningsejet opgave.  Udskiftning af kunstgræstæppet udbydes i selvstændig 
entreprise, da håndtering af kunstgræsbaner er et specialiseret området og 
Støtteforeningen har ønske om gennemskuelig økonomi i projektet. 
HOG afvikler [adresse]. august 2025, hvor hele idrætsanlægget er i brug. 
Anlægsprojektet sættes derfor først i gang i uge 35 umiddelbart efter [adresse]. 
Både drænopgaverne og udskiftning af kunstgræstæppet er afhængigt af gunstigt vejr. 
Det forventes, at omlægningen af kunstgræsbanen er afsluttet medio oktober 2025, 
hvor vintertræningssæsonen på kunstgræsbanen starter. 
VURDERING
Forvaltningen vurderer, at de foreslåede miljøforanstaltninger vil være tilstrækkelige til, 
at HOG’s Støtteforening kan leve op til de opstillede krav for vandrensning pr. 1. januar 
2026. 
Forvaltningen 
vurderer 
endvidere, 
at 
afværgeforanstaltninger 
jf. 
Silkeborgbanen.dk vil betyde, at spredningen af gummigranulat minimeres betydeligt. 
ØKONOMI
Byrådet har afsat et rådighedsbeløb på 2 mio. kr. til miljøforanstaltninger på 
kunstgræsbanen i Hinnerup i Budget 2025-28 (A-232Ny). Dette rådighedsbeløb søges 
der nu anlægsbevilling til. Byrådet har tidligere godkendt anlægsbevillinger til 
miljøforanstaltninger på kunstgræsbanen i Hinnerup i forbindelse med at 
Støtteforeningen har opført teknikbanen og goalbox mv. 
På møde 25. maj 2021 bevilligede Byrådet 730.000 kr. til miljøforanstaltninger på 
kunstgræsbanerne i Hinnerup og Hammel, og heraf vedrørte 510.000 kr. 
miljøforanstaltninger på banen i Hinnerup. Byrådet bevilligede efterfølgende yderligere 
325.000 kr. til projektet på baggrund af en ansøgning fra HOG’s Støtteforening. 
Foreningen søgte om et forhøjet tilskud, fordi miljøforanstaltningerne var dyrere end 
forventet. Af den samlede anlægsbevilling på 1.055.000 kr. resterer der ca. 850.000 kr., 
som indgår som finansiering til realiseringen af projektet. Der er således afsat i alt 2,85 
mio. kr. til miljøforanstaltninger og håndtering af udfordringer med kildespringet.
Projektet gennemføres i et samarbejde mellem Favrskov Kommune og HOG’s 
Støtteforening, og der udbetales tilskud til foreningen i takt med at projektet skrider frem. 
[adresse] håndteres som et kommunalt projekt, fordi skråningen, hvor kilden 
udspringer, er kommunal. 
INDDRAGELSE
Forvaltningen har løbende været i dialog med HOG’s Støtteforening om projektet og 
foreningen inddrages i den videre proces med at realisere det samlede projekt.
INDSTILLING
Direktørerne for Teknik og Miljø og Børn og Kultur indstiller til Byrådet:
1.
At godkende anlægsbevilling på 2 mio. kr. til miljøforanstaltninger til 
kunstgræsbanen i Hinnerup finansieret af det afsatte rådighedsbeløb i 2025.
BESLUTNING
Kultur- og Fritidsudvalget, 2. juni 2025:
Fraværende: Ingen
Indstilles godkendt.
Teknik- og Miljøudvalget, 4. juni 2025:
Fraværende: Ingen
Indstilles godkendt.
Økonomiudvalget, 17. juni 2025:
Fraværende: Sussie Lind, Elias Ravn
Indstilles godkendt.
Byrådet, 24. juni 2025:
Fraværende: Benedicte Mikkelsen, Osvald Skov
Godkendt.
Bilag
1.
Illustration af miljøforanstaltninger på kunstgræsbanen i Hinnerup (3906998)
